kardosdrur/scandi-wiki huggingface dataset:
George Young

George Redburn Young (født den 6. november 1946 i Glasgow, Skotland, død 22. oktober 2017) var en australsk musiker, sangskriver og pladeproducer, mest kendt som medlem af popgruppen The Easybeats i 60'erne og som et af to oprindelige medlemmer af popgruppen Flash and the Pan i 70'erne. Han var endvidere medforfatter til de internationale hit "Friday on My Mind" og "Love Is In The Air", ligesom han producerede en række album for hård rock-bandet AC/DC. George Youngs brødre Malcolm og Angus Young spillede begge i AC/DC; Malcolm indtil 2014. Han døde få uger efter Georges død. I en kort periode optrådte George Young også som bassist i AC/DC i begyndelsen af deres karriere.

Bassister fra Australien
Musikproducere
Personer fra Glasgow
Lost (sæson 6)

Den sjette sæson af den amerikanske tv-serie Lost bliver seriens sidste og kommer til at bestå af 18 afsnit. Serien produceres af ABC Studios og broadcastes i USA på American Broadcasting Company og i Danmark på Kanal 5. Den havde premiere i USA 2. februar 2010, og følge sæsonstrukturen fra fjerde og femte sæson. Sjette sæson vil handle om hvad der sker når De Seks fra Oceanic kommer tilbage til øen. Sæsonen bliver seriens sidste, og hverken Lindelof eller Cuse har intentioner om at lave en eventuel syvende sæson, blot fordi seertallene er gode. De føler det ville være et svigt for både de medvirkende og publikummet, og mener man bør stoppe på toppen.

Kun meget få mennesker ved hvordan serien slutter og har kendskab til den absolut sidste scene. Lindelof og Cuse har ikke fortalt hvem, men Matthew Fox, der spiller Jack Shephard, har i et interview postuleret at kende svaret. Hele seriens overordnede handling har været kendt af Lindelof og J.J. Abrams siden begyndelsen, og der er implementeret adskillige påskeæg som fremtidigt bevis herpå.

Fodnoter 

6
Confessiones

Augustins bekendelser eller på latin, Confessiones, er navnet på et selvbiografisk, teologisk værk af kirkefaderen Augustin af Hippo. Værket består af tretten bøger skrevet mellem 397 og 398 e.Kr. Selv om de 9 første bøger primært består af selvbiografisk stof, er værkets hovedhensigt en anden. For Augustin har titlen en dobbelt bedtydning: Den genspejler indholdets spænding mellem de to betydninger af 'confessio': skrifte og trosbekendelse.

Eksterne henvisninger 

 Bekendelser – New Advents hjemmeside.
 Bekendelser  – på latin.
 Bekendelser – på engelsk.

Kirkehistoriske skrifter
Filosofiske skrifter
Selvbiografier
Latinsk litteratur
Den Sorte Klippe

Den Sorte Klippe (en. The Black Rock) er et strandet piratskib i den amerikanske tv-serie Lost.

Historie

Før flystyrtet 
Der vides endnu ikke meget om Den Sorte Klippes fortid, andet end at The Castaways formoder det var et slaveskib.

Efter flystyrtet 
Personer der bl.a. har befundet sig i Den Sorte Klippe: Danielle Rousseau, John Locke, Kate Austen, Jack Shephard, James "Sawyer" Ford og Anthony Cooper.

Danielle fortæller i første sæson at der er dynamit om bord på skibet.

I tredje sæson møder James "Sawyer" Ford den originale Sawyer, der var skyld i hans forældres tragiske død, i Den Sorte Klippe. Han afleverer det brev han har båret rundt på det meste af sit liv, og da den originale Sawyer river brevet i stykker, bliver han kvalt i jernlænkerne.

Lost
Nikel

Nikel (russisk: Ни́кель, finsk: Kolosjoki) er en by i Rusland på 15.605 indbyggere (2006) beliggende ca. 196 km nordvest for Murmansk og 7 km fra grænsen til Norge, hvilket gør det den by der liggers tættest på Norge. Byen var finsk indtil slutningen på anden verdenskrig.

Byen har fået sit navn efter de store forekomster af nikkel udenfor byen. Byens eksistens er tæt knyttet til det store nikkelværk lige uden for centrum som er ejet af Norilsk Nickel. Nikel er også kendt for en lav levealder og mange luftvejsinfektioner, som en følge af udslippene fra fabrikken i byen som er med til at forurene store dele af Kolahalvøen. Ironisk nok går meget af produktionen til bilindustrien i vesten hvor det bruges til katalysatorer. Indbyggerne anses som fattige, selv i russisk målestok.

Nikel har en jernbanestation og er tilknyttet Ruslands store jernbanenet.

Eksterne henvisninger 

 Billeder fra Nikel

Miljø 
 Bellona.no: Nikel – Norges hodepine  
 Luftkvalitet.info: Daglig måling av luftkvalitet i Nikel

Nyhedsartikler 
 Dagbladet.no: Nordmenn kidnappet i Nikel 
 Nrk.no: Rike eiere bør selv betale rensingen 

Byer i Murmansk oblast
Poljarnje Zori

Poljarnje Zori (russisk: Полярные Зори – direkte oversat "Polardaggry") er en by i Rusland på 15.900 indbyggere (2005) beliggende ca. 224 km syd for Murmansk langs floden Niva, og mellem indsøerne Imandra og Pinozero.

Poljarnje Zori blev grundlagt i 1968 som en bebyggelse til arbejdere inden elektronikindustrien, som følge af opførelsen af Kola kernekraftværket. Byen fik status af by i 1991.

Poljarnje Zori ligger nord for polarcirklen og fra tidlig december til slutningen af februar ligger byen i polarnatsmørke og fra starten af maj til slutningen af august oplyst af midnatssol. Vintertemperaturen ligger omkring -20 °C til -30 °C, men kan komme helt ned til -45 °C, sommertemperature omkring 10 °C til 20 °C.

Byer i Murmansk oblast
Landkreis Mecklenburg-Strelitz

Landkreis Mecklenburg-Strelitz var en landkreis i den tyske delstat Mecklenburg-Vorpommern, der eksisterede fra 1994 til 2011.

Området lå syd for Landkreis Demmin og Landkreis Ostvorpommern, øst for  Landkreis Müritz, vest for Landkreis Uecker-Randow samt nord for delstaten Brandenburg. Byen Neubrandenburg lå i landkreisen men var en selvstændig administrativ enhed (kreisfri by). Landkreisens administrationsby var Neustrelitz.

Under landkreisreformen i 2011 blev landkreisen lagt sammen med Landkreis Müritz, byen Neubrandenburg og den største del af Landkreis Demmin til den nye Landkreis Mecklenburgische Seenplatte.

Byere og kommuner 
(Indbyggertal pr. 31. december 2006)

Amtsfrie kommuner
 Feldberger Seenlandschaft (Administrationsby: Feldberg) (4.956)
 Neustrelitz, by * (22.152)

Amter men amttilhørende kommuner og byer 
* markerer administrationsby

Nedlagte kreise i Mecklenburg-Vorpommern
Michael Madsen (bokser)

Michael Madsen, (født 26. marts 1958 i Kongens Lyngby), er en tidligere dansk bokser i letsværvægt. 

Michael Madsen var en succesfuld amatørbokser, der boksede for Lyngby Bokseklub – BK Frem. Han vandt det danske mesterskab i letsværvægt i 1980 og vandt samme år det nordiske mesterskab i samme vægtklasse. Michael Madsen deltog i Sommer-OL 1980 i Moskva, USSR, hvor han vandt sin første kamp over Csaba Kuza, Ungarn, men tabte den 2. kamp i kvartfinalen mod cubaneren Ricardo Rojas med dommerstemmerne 1-4. Efter OL fortsatte Michael Madsen amatørkarrieren for en tid, og han genvandt det danske mesterskab i 1981. 

Madsen var en særdeles hårdtslående bokser og opnåede som amatør en betydelig popularitet. Han trak mange tilskuere til stævnerne og de landskampe, som han deltog i. Forhåndsinteressen var derfor stor, da Michael Madsen i 1981 skrev kontrakt med Mogens Palle og debuterede som professionel. 

I sin debutkamp knockoutede Madsen uden problemer franskmanden Guy Telusson i 2. omgang, hvorved franskmanden tabte sin fjerde kamp ud af fire mulige. Madsen opnåede en række sejre i kampe mod middelmådige modstandere, men imponerede ikke og havde vanskeligt ved at indfri de store forventninger, der var stillet til den professionelle karriere. I sin 9. kamp som professionel blev Michael Madsen den 8. april 1983 matchet mod franskmanden Louis Pergaud, der halvandet år tidligere var blevet stoppet af John Odhiambo i København. Michael Madsen led karrierens første og eneste nederlag, da han blev blev stoppet i 6. og sidste omgang af kampen. Efter nederlaget boksede Michael Madsen i 1983 yderligere to kampe mod middelmådige modstandere, men opgav herefter karrieren. 

Fire år senere, den 2. oktober 1987, gjorde Michael Madsen comeback, og fik en af sine sjældne knockoutsejre som professionel, da han i 3. omgang stoppede franskmanden N’Diaye. Madsen boksede i 1988 yderligere tre kampe, der alle blev vundet på point, men bortset fra italieneren Francesco Terlizzi var der tale om ganske middelmådige modstandere, og det lykkedes heller ikke Madsen af imponere i sit comeback. Sidste kamp blev bokset 12. maj 1988 mod englænderen Terry Duffus. 

Michael Madsen opnåede 15 professionelle kampe, hvoraf de 14 blev vundet (5 før tid) og 1 tabt. 

Michael Madsen er i dag træner og matchmaker i Lyngby Bokseklub.

Eksterne henvisninger 

Boksere fra Danmark
Olympiske boksere fra Danmark
Personer fra Kongens Lyngby
Safonovo (Murmansk oblast)

Safonovo (russisk: Сафоново) er en by i Murmansk oblast i det nordvestlige Rusland på 4.853 indbyggere (2002). Byen er opkaldt efter den sovjetiske krigspilot Boris Safonov som modtog æresbevisningen Ruslands helt.

Byer i Murmansk oblast
Lai Yde

Lai Yde Holgaard (født 9. juli 1970) er en dansk skuespiller.

Han er uddannet fra Statens Teaterskole i 1999 og modtog Årets Talentpris ved Reumertuddelingen i 2003. Lai Yde har både medvirket i teaterstykker, radioteater, kort- og novellefilm samt TV-serier. I 2004 tog han en videreuddannelse som kunstnerisk erhvervskonsulent på Moving Arts and Business. Han har siden drevet konsulentfirmaet, Human Direction, der tilbyder kurser og foredrag rettet mod erhvervslivet.

Lai Yde blev kendt i en bredere kreds, da han i 2007 medvirkede i Vild med dans, hvor han dansede med Mie Moltke.

Filmografi

Film 
 Holiday (2018)
 Profetia (2009)
 Preludium (2008)
 Steppeulve (2005)
 Familien Gregersen (2004)
 Villa Paranoia (2004)
 Grillen (2003)
 Stilhedens Stemme (2003)
 Bondefanger (2003)
 Øje-blink (2003)
 Uro (2003)
 Iltmangel (1999) .... Pablo
 Min smukke nabo (1999)

TV-serier 
 P.I.S. (2000-2006)
 Hotellet (2000)
 Skjulte spor (2000)
 Krøniken (2003-2006)
 Bedrag (2016)

Fodnoter

Eksterne henvisninger 
 

Skuespillere fra Danmark
Jyske Bank Arena

Jyske Bank Arena (tidligere Sparekassen Fyn Arena og Arena Fyn og ) er en sports- og koncertarena beliggende i Odenses sydøstlige udkant i tilknytning til Odense Congress Center. Arenaen er på 8.500 m² og har plads til 4.000 tilskuere ved sportsbegivenheder og 5.000 ved koncerter, hvor gulvet tages i brug.

Arenaen er som et af de første større byggeprojekter af sin art opført i et offentligt-privat partnerskab mellem Odense Sport & Event, Odense Kommune og Fyns Amt. MT Højgaard var totalentreprenør på byggeriet, der kostede 90 mio. kr. at opføre.

Aftalen om byggeriet blev indgået i efteråret 2005, og allerede i marts 2007 stod hallen færdig. Arenaen blev officielt indviet i oktober 2007. Kort tid efter gav det skotske band Travis koncert i arenaen. Den anvende også til sportsarrangmenter, bl.a. Nordea Danish Open, ligesom Odense GOG har haft hjemmebane i arenaen.

Sportsudstyrskæden Stadium har sponsoreret arenaen siden juni 2010.

Referencer

Eksterne henvisninger 
 Info om arenaen på OSE's hjemmeside 

Etableret i 2005
Idrætshaller i Danmark
Spillesteder i Odense
Idrætsanlæg i Odense
Multiarenaer i Danmark
Naveen Andrews

Naveen William Sidney Andrews (født 17. januar 1969) er en Emmy- og Golden Globe-nomineret engelsk skuespiller. Han er bedst kendt for sine roller i Den engelske patient (1996), Grindhouse (2007) og tv-serien Lost.

Filmografi 
 London Kills Me (1991) ... som Bike
 Wild West (1992) ... som Zaf
 The Buddha of Suburbia (1993) ... som Karim
 Den engelske patient (1996) ... som Lt. Kip Singh
 The Peacock Spring (1996) ... som Ravi Battacharya
 Kama Sutra: A Tale of Love (1997) ... som Raj Singh
 True Love and Chaos (1997) ... som Hanif
 Bombay Boys (1998) ... som Krishna Sahni
 My Own Country (1998) ... som Dr. Abraham Verghese
 Mighty Joe Young (1998) ... som Pindi
 Rollerball (2002) ... som Sanjay
 Easy (2003) ... som John
 Lost (2004-2010) ... som Sayid Jarrah
 Bride And Prejudice (2004) ... som Mr. Balraj
 The Ten Commandments (2006)
 Provoked (2007) ... som Deepak
 Grindhouse (2007) ... som Abby
 The Brave One (2007) ... som David

Eksterne henvisninger 

 

Skuespillere fra England
Engelsk-amerikanere
Gauldal (distrikt)

Gauldal er et distrikt i Norge i den sydlige del af det tidligere Sør-Trøndelag, i landskapet og  fylket Trøndelag. Distriktet omfatter de seks kommuner Melhus, Midtre Gauldal, Rennebu, Oppdal, Holtålen og Røros, som tilsammen udgør et område på 8.944 kvadratkilometer med 37.151 indbyggere. De største af de bebyggede områder i distriktet er Oppdal, Melhus og bjergbyen Røros.

Administrative inddelinger 
 Oppdal, Rennebu og Midtre Gauldal udgør næringsregionen Oppdalregionen (NHO).
 Melhus indgår i næringsregion Trondheimsregionen, mens Holtålen og Røros indgår i næringsregion Fjellregionen.
 Røros deltager i Regionrådet for Fjellregionen..
 Melhus og Midtre Gauldal deltager i Samarbeidskomiteen for Trondheimsregionen.
 Distriktet udgør embedsområdet for Gauldal provsti under Nidaros bispedømme i Den norske kirke.
 Distriktet indgår i retsområdet for Sør-Trøndelag tingrett under Frostating lagdømme.
 Distriktet udgjorde det tidligere Guldalen fodgeri.

Kilder og eksterne henvisninger 

Trøndelags geografi
Distrikter i Norge
Oppdal
Tromsøregionen

Tromsøregionen er en af Norges 15 byregioner , beliggende i den nordvestlige del af det tidligere Troms (nu Troms og Finnmark) fylke i landsdelen Nord-Norge. Området er den del af Troms nord for Malangen, som ligger vest for Lyngen. Det tilhørte det gamle landskap Hålogaland. Områderne øst for Lyngen tilhørte tidligere det gamle landskap Finnmarken, som i hovedsagen var befolket af samer og kvener. Denne østlige del af det tidligere Tromsø fogderi kaldes i dag Nord-Troms.

Tromsøregionen omfatter landsdelshovedstaden Tromsø med omliggende land og består af de tre kommuner Balsfjord, Karlsøy og Tromsø med tilsammen 72.844 indbyggere (1. juli 2007) og et areal på 5.109 kvadratkilometer). Dette område udgør næringsregion Tromsøregionen (NHO) og har et interkommunalt regionsrådssamarbejde. 

Kommunerne Troms og Karlsøy er embedsområde for Tromsø domprovsti, mens Balsfjord hører til Indre Troms provsti, begge under Nord-Hålogaland bispedømme i Den norske kirke. Distriktet tilhører retsområdet for Nord-Troms tingrett under Hålogaland lagdømme.

Kilder og eksterne henvisninger 

Distrikter i Norge
Troms og Finnmarks geografi
Johannes Hansen

Johannes Hansen kan henvise til flere personer:

 Johannes Hansen (kateket) (1837-1911) – grønlandsk kateket 
 Johannes Hansen (sekretær) (1869-1948) – dansk sekretær
 Johannes Hansen (ingeniør) (1872-1960) – dansk civilingeniør og administrerende direktør i A/S Chr. Hansens Laboratorium
 Johannes Hansen (Det Konservative Folkeparti) (1878-1952) – borgmester i Skælskør, sagfører, godsforvalter
 Johannes Hansen (kirkeminister) (1881-1953) – dansk socialdemokratisk kirkeminister, medlem af Folketinget og Landstinget (Johannes Theodor Christoffer Hansen)
 Johannes Hansen (gymnast) (1882-1959) – dansk OL-gymnast
 Johannes Hansen (snedkermester) (1886-1961) – dansk snedkermester
 Johannes Hansen (Venstre) (født 1886) – dansk politiker (Venstre), MF
 Johannes Hansen (kontorchef) (1890-1954) – dansk kontorchef og redaktør
 Johannes Hansen (billedhugger) (1903-1995) – dansk billedhugger
 Johannes Hansen (DKP) (1908-1976) – dansk kommunistisk borgmester i København, medlem af Folketinget (Jens Johannes Hansen)
 Johannes Hansen (direktør) (1904-1948) – dansk direktør, MF (Socialdemokratiet)
 Johannes Hansen (gårdejer) (1913-1987) – dansk gårdejer

Desuden:
 F.J. Hansen (1810-1852) – dansk embedsmand og musikamatør (Frantz Johannes Hansen)
 Henning Hansen (1880-1945) – dansk arkitekt (Johannes Henning Hansen)
Frans Verbeeck

Frans Verbeeck (født 13. juni 1941 i Langdorp) er en tidligere belgisk landevejscykelrytter.

Eksterne henvisninger 

Mandlige cykelryttere fra Belgien
Giuseppe Olmo

Giuseppe Olmo (født 22. november 1911 i Celle Ligure, død 5. marts 1992) var en italiensk landevejscykelrytter og olympisk mester.

Ved VM i 1931 i København kom Olmo i mål som sølvvinder seks minutter efter Henry Hansen. I 1932 vandt han Milano-Torino, og han blev samlet nummer to i Gran Piemonte.

Olmo stillede ved OL 1932 op i landevejscykling. Løbet blev kørt som enkeltstart over 100 km, og Olmo sluttede individuelt lige uden for medaljerne på en fjerdeplads i tiden 2.29.45,2 timer, tre sekunder fra svenske Bernhard Britz på tredjepladsen, mens guld og sølv blev vundet af Olmos landsmænd, Attilio Pavesi og Guglielmo Segato. Holdkonkurrencen blev afviklet samtidig med det individuelle løb, og resultaterne for de tre bedste fra hver nation afgjorde resultatet. Her var Italien suveræne med guld- og sølvvinderen samt nummer fire individuelt, mens Danmark blev nummer to og Sverige nummer tre.

Olmo blev senere professionel, og han havde stor succes med hele tyve etapesejre i Giro d'Italia. Han vandt dog aldrig løbet samlet, idet en andenplads i 1936 og en tredjeplads i 1935 var hans bedste samlede placeringer. Til gengæld vandt han Milano-Sanremo i 1935 og 1938 og blev italiensk mester på landevej i 1936; desuden satte han verdensrekord i timekørsel med 45,090 km i oktober 1935. Han indstillede sin aktive karriere omkring 1940 og åbnede senere en cykelforretning.

Referencer

Eksterne henvisninger 

Mandlige cykelryttere fra Italien
Deltagere for Italien ved sommer-OL 1932
Olympiske mestre fra Italien
Salvatore Commesso

Salvatore Commesso (født 28. marts 1975) er en italiensk professionel cykelrytter.

Eksterne henvisninger 

Mandlige cykelryttere fra Italien
Danilo Hondo

Danilo Hondo (født 4. januar 1974) er en tysk tidligere professionel cykelrytter. Han har bl.a. vundet to etaper i Giro d'Italia (2001) og blev tysk mester i landevejscykling i 2002.

Dopingsager 
Hondo blev i 2005 testet positiv for brug af doping og fyret fra sit hold Team Gerolsteiner, og han blev efterfølgende udelukket fra cykelsporten i to år. Året efter fik han dog dispensation til at køre igen efter at have vundet en civil retssag. 

I 2019 indrømmede Hondo, at han i 2011 havde anvendt bloddoping, hvilket kostede ham jobbet som schweizisk landstræner.

Referencer

Eksterne henvisninger  

Mandlige cykelryttere fra Tyskland
Kandalaksja

Kandalaksja (russisk: Кандалакша; finsk: Kantalahti, også Kandalax eller Candalax på ældre kort, karelsk: Kannanlakši, skoltesamisk: Käddluhtt) er en by i Murmansk oblast i det nordvestlige Rusland på 39.244 indbyggere (2005). Byen ligger på Kolahalvøen, inderst i Kandalaksjabugten ved Hvidehavet nord for polarcirklen og ca. 277 km fra Murmansk.

Historie 
Beboelse på området har eksisteret siden det 11. århundrede. I det 13. århundrede blev den en del af republikken Novgorod, sammen med den sydlige del af Kolahalvøen, og i 1478 blev den annekteret af Rusland.

I 1915 påbegyndtes konstruktionen af en havn, og i 1918 blev jernbanen mellem Moskva og Murmansk, som stopper i byen, åbnet.

Befolkning 

Byer i Murmansk oblast
Pavel Brutt

Pavel Brutt (  , født 29. januar 1982) er en russisk tidligere professionel cykelrytter.

Eksterne henvisninger 

Mandlige cykelryttere fra Rusland
Ruggero Marzoli

Ruggero Marzoli (født 2. april 1976) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Jevgenij Petrov

Jevgenij Petrov (  ; født 25. maj 1978 i Belovo) er en russisk tidligere professionel cykelrytter.

Eksterne henvisninger 

Mandlige cykelryttere fra Rusland
Ivan Rovnyj

Ivan Rovnyj (  ; født 30. september 1987) er en russisk tidligere professionel cykelrytter.

Eksterne henvisninger  

Mandlige cykelryttere fra Rusland
Daniele Contrini

Daniele Contrini (født 15. august 1974) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Ricardo Serrano

Ricardo Serrano Gonzalez (født 4. august 1978) er en spansk tidligere professionel cykelrytter.

Eksterne henvisninger 

Mandlige cykelryttere fra Spanien
Montsjegorsk

Montsjegorsk (russisk: Мончегорск) er en by på 50.700 indbyggere(2005), beliggende på Kolahalvøen i Murmansk oblast i det nordvestlige Rusland ca. 145 syd for Murmansk. "Montsje" betyder ”smuk" på samisk; "Montsjegorsk" "Smukke bjerge”. Montsjegorsk ligger for foden af bjergkæden Chibinen ved indsøen Imandra.

Montsjegorsk er et center for nikkel- og kobberproduktion, hvilket har forurenet området omkring byen. Den russiske Montsjegorsk flybase ligger 13 km nordøst for byen. Byen er også kendt som et vintersportscenter i området.

Montsjegorsk er venskabsby med den norske by Sortland.

Eksterne henvisninger 

 Billeder

Byer i Murmansk oblast
Jacob (Lost)

Jacob (Latin: Iacob) er en stadig ukendt identitet i den amerikanske tv-serie Lost.

Baggrund 

Jacob er af flere omgange beskrevet som en stor mand og lederen af The Others. Han siges at kunne helbrede bl.a. kræft.

Jacob fremstår som en åndelig entitet, men der er endnu uklart hvordan dette skal fortolkes i henhold til historien. Det skal dog nævnes, at i afsnittet "The Man Behind The Curtain" i et par frames kan se Jacob som en fysisk person – ellers fremstod han i afsnittet som en stemme, der dog var i stand til at kaste rundt med ting. I "The Beginning of the End" så Hurley Christian Shephard siddende i Jacobs stol. Pludselig vises Jacobs øje, og Hurley løber skræmt væk.

Jacob har skrevet en liste, "Jacob's list," men det vides endnu ikke hvor indflydelsesrig eller signifikant den er.

Fiktive personer fra Lost
Richard Alpert

Richard Alpert er en fiktiv person i den amerikanske tv-serie Lost. Han medvirker første gang i seriens tredje sæson, er fraværende det meste af lost (sæson 4) på grund af Carbonells arbejde på Cane, men efter dennes aflysning af Columbia Broadcasting System, kunne Nestor vende tilbage i slutningen af den 14 afsnits lange sæson, der, ligesom Cane, var under indflydelse af Writers Guild of America-strejken i 2007 og 2008. Richard Alpert er kendetegnet ved ikke at aldre.

Biografi

Før flystyrtet 
På et tidspunkt i John Lockes (Terry O'Quinn) barndom, skaber Richard kontakt under dække af at være fra en skole for specielle børn. Han interviewer Locke, og opdager i samme omgang Johns tegninger af "Monsteret." Alpert placerer en række genstande foran Locke, og beder ham vælge de ting der tilhører ham. Da Locke efter megen overvejelse vælger kniven, forlader Richard med en forklaring om John endnu ikke er klar til deres skole.

Richard er også med til at rekruttere Juliet Burke (Elizabeth Mitchell).

Sæson 3

Sæson 4 
Richard fortsætter turen mod The Temple, men omlægger planerne for at lave et succesfuldt baghold mod Kate Austen (Evangeline Lilly) og Sayid Jarrah (Naveen Andrews).

Fodnoter 

Fiktive personer fra Lost
National Park Service

National Park Service (NPS) er en føderal styrelse i USA, som bestyrer landets nationalparker, et stort antal nationale monumenter foruden bevaringsværdige eller historiske bygninger. 

Styrelsen blev oprettet den 25. august 1916 af Kongressen gennem loven National Park Service Organic Act, som havde det formål at "[...] bevare landskabet og de naturskabte og historiske objekter og dyreliv for derved at give mulighed for at nyde samme på en sådan måde at de efterlades intakte til glæde for kommende generationer."
 
NPS forvalter nationalparkerne, som der er 58 af. Af andre forvaltningsområder kan nævnes: 
 Nationale monumenter 
 Historiske Parker
 Nationale Memorials
 Historiske veje og stier
 National Arv-områder
 Nationale rekreative områder 
 Nationale smukke og utæmmede floder
 Nationale søbredder
 Nationale kyster
 Nationale slagmarker og militære parker 
 Udvalgte kirkegårde

Eksterne henvisninger 

 National Park Services hjemmeside

USA's geografi